**Επιστολές συμπαράστασης του Γραμματέα του ΜέΡΑ25 Γ.Βαρουφάκη στους δημάρχους της Σάμου, αλλά και της Σμύρνης.**

Την συμπαράσταση του ΜέΡΑ25 στις δύσκολες ώρες που περνά η Σάμος, τα συλλυπητήρια στις οικογένειες των θυμάτων και την ευχή η τραγωδία να μην έχει συνέχεια εξέφρασε με επιστολή του ο Γραμματέας του ΜέΡΑ25 Γιάνης Βαρουφάκης στους δημάρχους Ανατολικής και Δυτικής Σάμου κ.κ. Γ.Στάντζο και Α.Λυμπέρη.

Τα θερμά του συλλυπητήρια και την ευχή η τραγωδία να σταματήσει «εδώ» και για τους δύο λαούς μας εξέφρασε εκ μέρους του ΜέΡΑ25 και του DiEM25 επίσης με επιστολή του ο κ.Βαρουφάκης και προς τον Δήμαρχο της Σμύρνης κ. Mustafa Tunç Soyer.

Ολόκληρο το κείμενο των επιστολών είναι το εξής:

Προς τους Δημάρχους

Ανατολικής και Δυτικής Σάμου,

κ.κ. Γεώργιο Στάντζο και Αλέξανδρο Λυμπέρη,

Ανήμποροι παρακολουθούμε από τα μέσα ενημέρωσης όσα συμβαίνουν στη Σάμο μετά το σημερινό ισχυρό χτύπημα του εγκέλαδου. Δυστυχώς, πέρα από τις υλικές ζημιές ενημερωνόμαστε ότι υπάρχουν και ανθρώπινα θύματα.

Εκ μέρους του ΜέΡΑ25 εκφράζω σε εσάς και στους κατοίκους του νησιού την συμπαράσταση όλων μας στις δύσκολες ώρες που περνάτε, τα συλλυπητήρια στις οικογένειες των θυμάτων και την ευχή η τραγωδία να μην έχει συνέχεια.

Η σκέψη μας είναι κοντά σας!

Με τιμή,

Γιάνης Βαρουφάκης

Γραμματέας ΜέΡΑ25

October 30, 2020

Mustafa Tunç Soyer,
Mayor of İzmir

Dear Mayor,

We have been following the news from your city and the devastating earthquake that struck today with great sadness. I am deeply sorry to hear that there have also been fatalities, as well as damages.

On behalf of MeRA25 and DiEM25, I would like to express our support to you and the citizens of İzmir, and extend our sincere condolences to the victims' families. With the fervent hope that this tragedy ends here, for both our people, on both sides of the Aegean Sea, we send our thoughts and compassion.

Yours sincerely,

Yanis Varoufakis
Secretary-General

MeRA25